**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱՆՔԻ ՈՒՂԵՐՁԸ ԱԻՆ ՓԾ ԱՇԽԱՏՈՂՆԵՐԻ ՕՐՎԱ ԿԱՊԱԿՑՈՒԹՅԱՄԲ.**

 **04.09.2020թ**.

 **Արտակարգ Իրավիճակների նախարարության հարգելի´ աշխատակիցներ, համակարգի վետերաններ.** Սիրով շնորհավորում եմ ձեզ սեպտեմբերի 4-ին նշվող ձեր մասնագիտական տոնի առթիվ և երախտագիտության իմ խոսքը հղում բոլոր աշխատողներին:
 Որևէ գնահատական չի կարող համարժեք լինել այն ամենին , ինչ դուք անում եք աղետի կամ հրդեհի ամենավտանգավոր պահին: Հենց այդ իրավիճակում ստեղծված խառնաշփոթի և վտանգի մեջ կա մի նվիրական ու պատասխանատու արժեք, որ դուք ելք եք գտնում , ժամանակը ճիշտ եք օգտագործում, անվարան ու անձնազոհ աշխատանքով փրկում և սատարում եք մարդուն , բնությանը, կենդանական աշխարհին:
 Շնորհակալ ենք ձեզ, երախտապարտ , որովհետև դուք եք , որ առաջինը ձեռք եք մեկնում բարդ ու դժվարին իրավիճակում հայտնված բոլոր տուժածներին և ձեր խիզախ ու արհեստավարժ աշխատանքի արդյունքում դարձել եք փորձառու , վստահելի ու պատասխանատու ծառայություն:
 Հարգելի´ փրկարար ծառայողներ, մաղթում եմ ձեզ առողջություն , արդյունավետ ու անվտանգ ծառայություն, ուժ ու եռանդ ՀՀ-ը և մեր ժողովրդին ծառայելու ձեր առաքելության մեջ: Առանձնապես շնորհավորում եմ ՀՀ ԱԻՆ Արագածոտնի մարզային փրկարարական վարչության Թալինի հրշեջ փրկարարական ջոկատի աշխատակիցներին մասնագիտական տոնի առթիվ: Մաղթում եմ դիմացկունություն և պատասխանատվության բարձր զգացում գործում:
 Արժանացեք հասարակության դրվատանքի խոսքերին , վստահությանը և երախտագիտությանը: Համոզված եմ , որ ձեր ավյունով և աշխատանքային նվիրվածությամբ միշտ արժանանալու եք փրկարար ծառայողի պատվաբեր կոչմանը:

 **Թալին համայնքի ղեկավար՝**

 **Սարգիս Արամյան**